Unit penghantaran maksimum

Dalam bidang rangkaian komputer, unit penghantaran maksimum (MTU) bagi sesebuah lapisan protokol komunikasi ialah saiz (dalam bait) bagi unit data protokol terbesar yang ia boleh majukan. Parameter MTU selalunya ada pada antara muka komunikasi (NIC, port sesiri, dsb.). MTU mungkin dikekalkan mengikut piawaian (sebagaimana untuk kes Ethernet) atau ditentukan ketika penghubungan (sebagaimana selalunya pada kes pautan sesiri dari satu titik ke satu titik). Lebih tinggi MTU, maka lebih tinggi kecekapan kerana setiap paket membawa lebih banyak data pengguna, sementara overhed protokol, misalnya pengepala atau tangguhan per paket lapisan bawah, kekal tetap, dan kecekapan yang lebih tinggi bermakna sedikit peningkatan pada daya pemprosesan bagi protokol pukal. Pun begitu, paket-paket besar boleh mengisi pautan lembab untuk beberapa masa, menyebabkan tangguhan yang lebih lama kepada paket-paket yang menyusul dan meningkatkan lamban serta kependaman minimum. Sebagai contoh, sebuah paket 1500 bait, yang terbesar dibenarkan oleh Ethernet pada lapisan rangkaian (dan lantas hampir keseluruhan Internet), akan memberikan tangguhan selama sesaat bagi modem 14.4k

Jadual bahantara biasa bagi MTU 
Catatan: MTU dalam bahagian ini diberi sebagai saiz maksimum paket IP yang boleh dihantar tanpa fragmentasi menyertakan pengepala IP tetapi tidak bagi pengepala-pengepala daripada tingkat-tingkat bawah dalam tindanan protokol. MTU sering kali disalahertikan dengan saiz maksimum datagram (saiz bagi paket yang dihimpun semula), yang mana nilai minimumnya ialah 576 untuk IPv4 (RFC 791) dan 1500 untuk IPv6(RCF 2460).

MTU dalam piawaian lain 
Piawai G.hn, dibangunkan oleh ITU-T, membekalkan rangkaian kawasan setempat berkelajuan tinggi (sehingga 1 Gigabit/s) menggunakannya pendawaian rumah yang sedia ada (talian kuasa, talian telefon dan kabel-kabel sepaksi). Lapisan Pautan Data G.hn menerima bingkai-bingkai data sehingga 214 bait (16384 bait). Bagi mengelakkan masalah bingkai data yang panjang memenuhi medium untuk jangka masa yang panjang, G.hn mentakrifkan sebuah tatacara untuk pengsegmenan yang membahagikan bingkai data tersebut kepada segmen-segmen yang lebih kecil.

Gangguan 
Penghantaran paket di atas segmen jaringan fizikal yang mana lebih besar daripada MTU segmen tersebut dipanggil jabber. Hampir selalunya, ini disebabkan oleh peranti yang tidak berfungsi dengan betul. Banyak suis rangkaian mempunyai kebolehan terbina dalam untuk mengesan apabila sesuatu peranti sedang mengalami jabber dan menyekatnya sehingga ia kembali kepada pengendalian yang betul.

Lihat juga 
 Perangkaian komputer
 Ethernet

Catatan

Rujukan 
 RFC 1191

Pautan luar 
 Tweaking your MTU / RWin for Orange Broadband Users
 Maklumat yang banyak bagi MTU dan RWin
 Bagaimana menetapkan nilai MSS TCP menggunakan iptable 
 Menemukan nilai MTU  melalui ping dan menetapkannya di dalam Microsoft Windows
 DrTCP – sebauh utiliti untuk mengoptimumkan MTU di bawah Microsoft Windows
 mturoute – sebuah utiliti konsol untuk penyahpijatan masalah MTU
 Inisiatif MSS

Paket (teknologi maklumat)